Kosketuskohta - Charles Stanley
Jaamme ilosanomaa koko maailmaan.
Seuraavaksi: Jumalallisen vaikutuksen vaatimukset
Vaikuttaminen on sekä vastuu että etuoikeus.
Se on voima vaikuttaa jonkun elämään -
ja valta saada joku tekemään tätä tai sitä.
Miljardeja käytetään joka vuosi suostutteluun.
Meihin yritetään vaikuttaa.
Halutaan vaikuttaa siihen, mitä ja missä syömme, -
mitä juomme ja miten pukeudumme, -
millä liikumme ja kuinka äänestämme.
Ihmiset yrittävät vaikuttaa meihin ja siihen käytetään paljon rahaa.
Vaikuttaminen toiseen ihmiseen voi olla tarkoituksellista -
tai passiivista; joskus erittäin hyvää ja joskus pahaa.
Meihin kaikkiin vaikutetaan ja me kaikki vaikutamme toisiin.
Passiivinen vaikuttaminen on tietoista tai tiedostamatonta.
Vaikutamme lapsiimme ja muihin ihmisiin tietoisesti -
mutta usein myös tiedostamattomasti, ilman ponnistuksia.
Jos ajattelet mainontaa, kyse on meihin vaikuttamisesta.
Puhun tänään jumalallisesta vaikuttamisesta.
Tämä sanoma neuvoo, mitä tarvitaan, -
että voimme vaikuttaa ihmisiin hengellisesti.
Hengellinen vaikutus on hyvä vaikutus.
Meissä vaikuttava voima auttaa ihmisiä ymmärtämään, -
kuka Jeesus on -
saaden heidät hyväksymään Hänet henkilökohtaiseksi Vapahtajakseen.
Vaikutamme siihen, että he kasvavat Jumalan Sanan ymmärtämisessä, -
vaeltavat jumalisesti ja vanhurskaasti, -
palvelevat Herraa seuraten Häntä koko elämän ajan ja -
tukevat Hänen työtään ja levittävät Hänen sanomaansa koko maailmaan.
Meillä, varsinkin uskovilla, on velvollisuus olla vaikuttajia.
Se on meille annetun voiman käyttämistä.
Se voi olla äänemme, puheemme, persoonallisuutemme, -
omaisuutemme tai asemamme elämässä, -
mutta me kaikki olemme vaikuttajia.
Danielin kirjassa on upeimmat esimerkit -
ihmisestä, jolla oli jumalallinen vaikutus ympärillään olijoihin.
Avaamme Danielin kirjan.
Jos et tiedä missä se on, kerron sen sinulle.
Vanhassa Testamentissa on neljä isoa profeettaa:
Jesaja, Jeremia, Hesekiel ja Daniel.
Danielin kirjassa on monia kertomuksia.
Daniel on hyvä esimerkki ihmisestä, -
joka levitti keskuuteensa jumalallista vaikutusta.
Tämä nuori teini, Daniel, käytti Jumalallista vaikutusvaltaa -
ystäviinsä Sadrakiin, Meesakiin ja Abednegoon -
sekä kuningas Nebukadnessariin palvelijoineen, -
hänen poikaansa kuningas Belsassariin, -
meedialaiseen kuningas Dareiokseen -
ja persialaiseen kuningas Kyyrokseen.
Daniel vaikutti kaikkiin, jotka olivat hänen ympärillään, -
sekä näiden kuningasten hallitsemiin kansoihin.
Ehkä ajattelet, että sinulla ei ole sellaista etuoikeutta.
Sinä voit vaikuttaa hengellisesti ehkä yhteen tai kahteen henkilöön; -
ystäviin, perheeseen, lapsiin, lastenlapsiin ja työtovereihin.
Meillä kaikilla on loistava mahdollisuus, -
vastuu ja etuoikeus olla Jumalan vaikuttajia.
Ensin teille vanhemmille.
Teillä on velvollisuus Kaikkivaltiaan Jumalan edessä -
kohdistaa jumalallinen vaikutus lapsiinne, -
jotta se kohdistuisi myös lastenlapsiinne.
Jumala antoi meille tämän vastuun.
Kaikilla uskovilla on suurenmoinen vastuu ja etuoikeus, -
ja meillä on Pyhä Henki, -
joka asuu meissä. Hän antaa suunnan, opastuksen -
ja voiman jumalalliseen vaikuttamiseen ympärillämme.
Esitän muutamia periaatteita, -
jotka ovat välttämättömiä jumalallisessa vaikuttamisessa.
Korostan: Jumalallinen vaikuttaminen -
vaikuttaa elämässä tänään ja tulevaisuudessa.
Mitä ajattelet tästä?
Ensimmäinen periaate on tämä: vahva usko Jumalan Sanaan.
Pitää uskoa Raamatun olevan se, mikä se kertoo olevansa.
Se on totinen elävän Jumalan Sana.
Näiden periaatteiden mukaan tulee elää ja niiden mukaan tuomitaan.
Jos sinulla ei ole Kirjoitusten periaatteita, -
jos et usko tähän Kirjaan, -
jos vakaumuksesi ei perustu Jumalan Sanaan, -
olet oman uskosi varassa.
Monet tekevät tämän virheen. He sanovat, että heillä on vakaumus.
Vakaumuksilla on eroa.
Vakaumus on jotain, johon sinä uskot, -
josta olet täysin vakuuttunut.
Jos aiot vaikuttaa jumalisesti toiseen, et voi olla pöydän kahdella puolen: -
"Uskon näin, mutta elän näin."
Yksi syy siihen, miksi monet teinit lähtevät pois kotoa, -
jossa vanhemmat ovat muka kristittyjä, -
on se, että vanhemmat puhuvat periaatteista ja tekevät muuta.
Periaate on vakaumus. Se ei muutu, oli hinta mikä tahansa.
Olipa hinta mikä tahansa; hylätään, työpaikka menee, -
silti en muutu enkä horju perusvakaumuksestani.
Tehdäksesi jumalisen vaikutuksen, sinulla on perusvakaumuksia, -
joista sinua ei voi ostaa hyväksynnällä.
Et voi pelätä ja antaa periksi uhkauksen takia.
Kysyn, millaiset perusperiaatteet, -
mitkä perusperiaatteet ovat sinulle niin rakkaita, -
että et luovu niistä missään olosuhteissa?
Jos tahdomme vaikuttaa, -
meillä pitää olla Jumalan Sanasta muuttumaton vakaumus.
Vakaumus on tavallaan kuin kiinteä viiva öisellä valtatiellä, mutkassa.
Pysy oikealla puolella, niin pärjäät.
Viivan puuttuessa harhailet pimeässä auton valojen varassa -
ja äkkiä olet väärällä puolella mutkaa.
Kuuntele! Jumalan Sana, vakaumus, on turvasi.
Vaella kuuliaisena Jumalan tahdolle. Tee Hänen tahtonsa.
Toinen olennainen asia on seuraava.
Meidän pitää olla sitoutuneita vakaumukseemme.
Mitä uskomme? Elämmekö sen mukaan?
On yksi asia sanoa omaavansa vakaumuksen.
Onko vakaumuksemme niin vahva, että sitoudumme siihen?
Toimitko sen mukaan?
Vaikka uhataan tai sanotaan mitä tahansa, pidät kiinni siitä.
Jos et elä vakaumuksesi mukaan, siirryt siitä mieltymyksiin, -
periaatteista siihen, mikä hyvältä tuntuu.
Nykyajan seurakunta on heikko, koska uskosta osaton maailma näkee tämän.
Muistanet, mitä Jeesus tästä hyvin selvästi sanoo.
Matteus 16:6, Jeesus sanoi: -
"Varokaa ja kavahtakaa fariseusten ja saddukeusten hapatusta".
Sillä on väärä ja huono vaikutus.
Toisaalta Hän sanoo, Matt. 5:16:
"Niin loistakoon teidän valonne ihmisten edessä, että he näkisivät -
teidän hyvät tekonne ja ylistäisivät teidän Isäänne, joka on taivaissa."
Ehkä se joskus maksaa sinulle.
Mitä olet valmis antamaan vakaumuksestasi?
Oletko valmis luopumaan hyväksynnästä?
Voitko luopua talouseduista? Voitko luopua ihmisten rakkaudesta?
Mistä olet valmis luopumaan vakaumustesi tähden, -
vakaumuksestasi Jeesuksen Kristuksen seuraajana, -
Jumalan lapsena ja Hänen palvelijanaan?
Oletko niin sitoutunut, että kukaan ei sitä epäile.
Elämäsi todistaa heille siitä, mitä uskot?
Daniel eli vakaumuksensa mukaan. Raamattu kertoo siitä.
Hänet uhattiin heittää leijonien luolaan, -
koska hän jatkoi rukouksia Jerusalemiin päin.
Olkoon niin, oli vastaus. Häntä ei voinut ostaa millään.
Mikään ei taivuttanut häntä luopumaan vakaumuksesta, -
jonka Jumala antoi jo nuoruudessa.
Hänen elämässään tulee esille selkeästi kolmaskin piirre.
Jumalallinen vaikutus vaatii rohkeutta.
Koko Danielin elämän läpi näkyy rohkeus.
Hän vaikutti ystäviinsä Sadrakiin, Meesakiin ja Abednegoon.
Muistellaan mitä tapahtui.
Kuningashan teetätti kultaisen kuvapatsaan.
Hän kuulututti, että trumpetin äänen kuultuaan -
jokaisen pitää kumartua kuvapatsaan edessä.
Sadrak, Meesak ja Abednego kieltäytyivät.
Sen takana oli Danielin vaikutus.
Daniel kieltäytyi juomasta viiniä kuninkaan pöydästä.
Hekään eivät juoneet. Eivätkä sitten kumartaneet epäjumalaakaan.
Mitä sen jälkeen tapahtui, on mielenkiintoista.
Kuningas kertoi, mitä tehdään niille, jotka eivät kumarra.
Rakennamme tulisen uunin, -
jonne heitämme teidät ja kaikki muut, -
jotka eivät kumarru.
On mielenkiintoista, mitä sitten tapahtui.
Kuuntele, mitä tapahtui, kun jotkut kertoivat, etteivät kaikki kumartuneet.
Dan. 3:14: "lausui Nebukadnessar ja sanoi heille: -
"Aivanko tahallanne te, Sadrak, Meesak ja Abednego, -
ette tahdo palvella minun jumalaani ettekä kumartaen rukoilla -
kultaista kuvapatsasta, jonka minä olen pystyttänyt?
Jae 16: "Sadrak, Meesak ja Abednego vastasiva -
ja sanoivat kuninkaalle: "Nebukadnessar!
Ei ole tarpeellista meidän vastata sinulle tähän sanaakaan."
Tämä on pelottomuutta.
"Jos niin käy, voi meidän Jumalamme kyllä -
pelastaa meidät tulisesta pätsistä, -
ja hän pelastaa myös sinun kädestäsi, kuningas."
Kuulepa tätä. "Ja vaikka ei pelastaisikaan, -
niin tiedä se, kuningas, että me emme palvele sinun jumaliasi -
emmekä kumartaen rukoile kultaista kuvapatsasta, -
jonka sinä olet pystyttänyt."
Antakaas kun kysyn. Onko teillä mitään vakaumuksia?
Oletko niin sitoutunut Jeesukseen Kristukseen, -
että voit sanoa valtaa pitävälle työssä tai koulussa; -
onko sinulla vakaumus ja rohkeus sanoa:
"En tee sitä, vaikka se maksaisi työpaikkani."
"En ota osaa siihen, ajatteletpa mitä tahansa."
"Voitte hylätä minut, voitte uhata minua, mitä tahansa, -
en aio rikkoa sitä, minkä tiedän Jumalan tahdoksi."
Olen sanonut monesti: "Tottele Jumalaa, jätä seuraukset Hänelle."
Juuri näin he tekivät.
Tottele Jumalaa, jätä kaikki seuraukset Hänelle.
Miehet, naiset ja nuoret, meidän pitää olla rohkeita.
Seiso vakaumustesi takana, ne testataan.
Huomaa tämä; sinun lapsesi seuraavat sinua.
Menet pois, kumarrat, annat periksi, antaudut.
Mitä tapahtuu kun lapsesi joutuvat noihin tilanteisiin?
Sinulla oli suuri vaikutus heihin heidän varttuessaan.
He ovat katsoneet ja kuunnelleet sinua.
Todennäköisesti he toistavat sitä, mitä sanot ja teet.
Vaikuttaminen voi siis olla passiivista tai tarkoituksellista.
Se on tietoista tai tiedostamatonta, mutta kaikki me vaikutamme.
Vaatii rohkeutta vastustaa monia asioita, jotka tulevat vastaan.
Mitä Danielin elämässä tapahtui, sitä tapahtuu meillekin.
Huomio myös tämä: -
Tarvitsemme luottamusta Raamatun Jumalaan.
On yksi asia uskoa Raamattuun, mutta luotammeko Jumalaan itseensä.
Jumala on antanut monia lupauksia.
Luotatko Jumalaan niin, että Hän vastaa luottamukseesi, jos tottelet?
Luotatko Hänen suojeluunsa?
Uskotko, että se, mitä Hän sanoo, on ehdottoman totta?
Voitko sanoa sydämestäsi, että sinulla on luottamus Jumalaan?
Uskotko, että Hän tekee juuri sen, mitä on luvannut?
Me voimme puhua uskosta ja vaikuttamisesta, -
mutta Jumala koettelee meitä, eikä vain kerran.
Uskosta osaton maailma katsoo nähdäkseen, -
uskotko todella Raamatun lupauksiin, -
uskotko siihen, mitä sanot uskovasi, onko sinulla luottamus Jumalaan.
Huomaavatko he sinun tiukassa paikassa epäilevän?
Näkevätkö he järkkymättömän, vankan, -
sitoutuneen uskosi elävään Jumalaan?
Näkevätkö he luottamuksesi Häneen?
Monesti suurimmat jumalallisen vaikuttamisen hetket ovat silloin, -
kun ystävämme, työtoverimme, jopa vihollisemme, -
näkevät meidän menevän vaikeuksien läpi.
Se voi olla julkinen tai muu testi.
He näkevät sinut vakaana ja uskossasi lujana, -
Jumalaan ripustautuneena ja Häneen luottavana.
Silloin he ajattelevat: "Miten hän pysyy niin vahvana vaikeuksissa?"
He ajattelevat noin, koska he itse eivät pysty siihen.
Jumalallinen vaikuttaminen vaatii horjumatonta uskoa.
Ihmiset näkevät uskomme horjumisen.
Mitä teemme, jos alamme kulkea pois ja kieltää sen, minkä uskomme?
Heitämme varjon kristillisen uskon ylle, -
Herran Jeesuksen Kristuksen seurakunnan ylle.
Jumala on se, joka Hän sanoo olevansa. Hän voi vapauttaa meidät.
Luottamus näkyy läpi Danielin kirjan.
Se ei muuttunut, vaikka uhattiin heittää leijonien luolaan.
Jos Jumala tahtoo, Hän pelastaa; jos ei, Hän vie kotiin.
"Viekää kuninkaan eteen."
Katsotaan mitä tapahtui ensimmäisen unen jälkeen.
Hän pyysi ystäviään rukoilemaan kanssaan.
Hän rukoili tämän mahtavan rukouksen (Dan. 2:19):
Daniel kiitti taivaan Jumalaa:
"Olkoon Jumalan nimi kiitetty iankaikkisesta iankaikkiseen, -
sillä hänen on viisaus ja voima. Hän muuttaa ajat ja hetket, -
hän syöksee kuninkaat vallasta ja korottaa kuninkaat valtaan, -
hän antaa viisaille viisauden ja taidollisille ymmärryksen.
Hän paljastaa syvät ja salatut asiat, hän tietää, mitä pimeydessä on, -
ja valkeus asuu hänen tykönänsä. Sinua, minun isieni Jumala, -
minä kiitän ja ylistän siitä, että olet antanut minulle viisauden ja voiman -
ja että nyt annoit minun tietää, mitä me sinulta rukoilimme."
Hän oli peloton uskon mies. Rukoili rohkeasti Jumalaan luottaen.
Hän lupasi kuninkaalle antavansa vastauksen.
Aina, kun uni annettiin, hän selitti sen taitavasti.
Joskus vastaus antoi profetian sanoja tulevaisuudesta.
Jotkut nähtiin jo toteutuneen, toiset tapahtuvat myöhemmin.
Kun ajattelet omaa suhdettasi Jumalaan ja ihmisiin, voitko sanoa: -
"En ole ainoastaan rohkea, minä myös luotan Jumalaan."
Kun koetus tulee, olemmeko todella sitoutuneita, -
elääkö vakaumus todella sisällämme, -
tahdommeko luottaa Häneen?
Kun ei ole mitään, on helppo luottaa.
Olemmeko valmiita luottamaan Häneen toivottomassa tilanteessa?
Seisommeko lujina ja vahvoina?
Jumala on antanut meille tämän lupauksen.
Hän ei jätä eikä hylkää koskaan missään tilanteessa. (Hepr. 13:5)
Anna minun esittää sinulle kysymys.
Oletko jumalinen vaikuttaja, koska olet vakuuttunut Jumalan Sanasta, -
olet sitoutunut siihen, seisot rohkeasti Herraan luottaen?
Katsotaan vielä erästä tärkeää seikkaa.
Kristuksen mieli tulen alla.
Mikä on Kristuksen mieli?
Kristuksen mieli antaa kaiken anteeksi.
Jos aiot vaikuttaa jumalisesti, vastaat tuon mielen mukaan.
Jotkut Danielin virkatoverit yrittivät kampittaa hänet.
He yrittävät saada hänet tilanteisiin, jotka johtaisivat hänen kuolemaan.
Danielissa ei ole vihamielisyyttä, -
anteeksiantamattomuutta, katkeruutta.
Sanotko: "Ei Raamattu kaikkea kerro. Se kertoo pahaa vain työtovereista."
Daniel ja Joosef ovat jumalisimmat Raamatun henkilöt.
Jumalallisia miehiä.
Heillä oli monia vaikeuksia, mutta reagoivat oikealla tavalla -
rakastaen ja antaen anteeksi. Se on Kristuksen kaltainen henki.
Joskus vaikuttavin todistuksemme on -
anteeksiantamus niitä kohtaan, jotka ovat meitä vastaan rikkoneet.
Se on Kristuksen mieli. Meidän pitää antaa anteeksi.
Ei ainoastaan antaa anteeksi, vaan myös jättää kostamatta.
Voi tapahtua niin, että joku on saanut minut pahalle päälle -
ja puhun hänen selkänsä takana hänestä pahaan sävyyn.
Silloin todistukseni on mennyttä.
Menetin jumalisen vaikutuksen, jota yritin rakentaa.
Hukkaamme usein jumalisen vaikutuksen ja todistuksen -
puheillamme. Eikö meillä ole oikeus sanoa jotain?
Kysy itseltäsi: Menetänkö jumalallisen vaikutukseni -
vai naulaanko sen lopullisesti kiinni?
Rakastava anteeksianto, hiljainen rauhan henki.
Vielä viimeinen asia.
Jäämme helposti ansaan tässä asiassa.
Jos tahtoo vaikuttaa jumalisesti, pitää olla johdonmukainen.
Jos luet Danielin kirjaa, huomaat, mitä tapahtuu luvuissa 1-6.
Daniel on hyvin johdonmukainen. Danielilla oli huomattava vaikutus.
Hän vaikutti ystäviinsä, -
kuninkaan palvelijoihin, neljään kuninkaaseen ja koko kansaan.
Se ei johtunut vain hänen vakaumuksestaan Jumalan sanasta, -
vaan hänen jatkuvasta johdonmukaisuudestaan.
Ajattele sellaisen perheen lasta, -
jossa isä sanoo yhtä ja tekee toista.
Äiti sanoo näin mutta tekee noin.
Väittävät yhtä, tekevät toista. Mitä lapsen mielessä tapahtuu?
Ajatusten sekamelskaa; he sanovat tätä mutta tekevät tuota.
Luotan heihin, he ovat vanhempiani.
Sanovat näin, tekevät noin. Mitä minä teen?
Ovat muka uskovaisia, mutta näen jotain muuta.
Moraalin puolesta, mutta katsovat pornoa.
Raittiuden kannalla, mutta juovat.
Ovat muka kirkkokansaa, mutta käyvät harvoin.
Kunnioittavat Jumalaa, mutta missä kymmenykset?
Tulee sekaannusta.
Vaikka et näkisi sitä lapsestasi, se ei tarkoita, ettei sekaannusta ole.
Olen kuullut tarpeeksi tietääkseni, että lapset ovat hämmentyneitä.
He menettävät halunsa tehdä Jumalan asioita ja pelastua.
He ihmettelevät, miksi pitäisi seurata tätä Jeesusta, -
joka ei voi tehdä enempää vanhempienikaan elämässä.
Sanotko, ettet ole vastuussa aikuisista lapsistasi? - Olet kyllä!
Sinä olet tehnyt perustuksen.
He jatkavat rakentamista niillä tarpeilla loppuelämänsä, -
jotka sinä olet heille antanut.
Vaikka vanhemmat tekevät parhaansa, joskus lapsi menee toiseen suuntaan.
Ymmärrän. On poikkeuksia.
Teen yksinkertaisen kysymyksen. Jos kysyisin lapsiltasi, -
tekevätkö vanhempasi sinuun jumalallisen vaikutuksen?
Mitä lapsesi sanoisivat? Sillä ei ole merkitystä, mitä me sanomme.
Kun joku kysyy minulta menneestä elämästäni, -
ehdotan kysymään lapsiltani, sillä he kertovat rehellisesti.
Sanoisivatko lapsesi, -
että sinulla oli jumalallinen vaikutus heidän elämässään?
Nyt puhun vanhemmille.
Et voi paeta tätä vastuuta etkä voi paeta seurauksia.
Vaikutatko jumalisesti lapsiisi, Jumalan kallisarvoisiin lahjoihin, -
jotka on annettu kasvatettaviksesi?
Kasvavatko lapsesi luottamaan varhain Jeesukseen Vapahtajanaan?
Kasvavatko he haluten olla hengellisesti sinun kaltaisiasi?
Kasvavatko he haluten mennä kirkkoon ja saada kasteen?
Kasvavatko he haluten palvella elävää Jumalaa?
Kasvavatko he janoten tuntea Herran?
Oppivatko he lukemaan Sanaa yksin?
Kasvavatko he tietämään, kuinka rukoilla?
Etsivätkö he Jumalan tahtoa puolison valinnassa?
Sitoutuvatko he elämään Raamatun periaatteiden mukaan?
Oppivatko he puolustamaan Sanaa?
Kasvavatko he luottaen Jumalan hallintaan elämässään?
Kasvavatko he horjumattomaan luottamukseen -
siitä, että Jumalan tahto toteutuu?
Kaikki tämä voi olla perintöäsi, -
lahjaasi lapsillesi, -
kun johdonmukaisesti vaikutat heihin jumalallisesti.
Jos ohjelmamme on siunannut sinua, käy verkkosivuillamme: intouch.org
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: Voitto Kettunen